ma olen jälle ühe üsna kiirelt keerleva kireva karusselli peal, mulle tundub :)  just for the record: augusti esimesel nädalal käisin kaheksa korda meres ujumas - nädala sees õhtuti laulasmaal ja laupäeval-pühapäeval nõva rannas, nurr. ah jaa, ma astusin seal ühele pisikesele lestale peale - järsku hakkas keegi talla all siputama, mille peale ma hüppasin. kiiresti ja kõrgele :)  augusti esimese reede õhtul pidas h oma uues (üüri)majas sünnipäeva, pühapäeval sõime koduteel  mõnusalt e, p ja a-ga padise mõisa restorani terrassil õhtust.  möödunud reede õhtul sõitsime k ja b-ga leigole. tunne-oma-kodumaad tüüpi sinnasõit oli lõbus ja maarja kontsert kena. ööseks läksime võrru, kus saime kohaliku burksiputka juures ühe kohaliku noormehe abil tõelise keelekümbluse osalisteks ('umbe näkid', 'oma kruvikeerajad olemas' jne), lisaks ülevaate võru klubielust (nädala sees boss ja nv madhouse). oli põnev ja hariv :)  a juures hiljem veini juua ja järgmisel hommikul armsas  katariina kohvikus süüa oli ka väga hea.  ja pühapäev viis mu muhusse pädastesse - oli väga, väga, väga ilus ning toit ja vein ka lihtsalt suurepärased.